मुख्यमंत्री शिवराजसिंह चौहान बुधवार को संभाग के एकमात्र कांग्रेस विधायक के गढ़ में दोपहर में पहुंचेगे। जहां वह सुवासरा सहित मंदसौर जिले को हजारों करोड़ के विकास कार्यों की सौगात देने वाले है। चुनावी वर्ष में कांग्रेस विधायक के गढ़ में सीएम से जनता को अन्य सौगात की आस भी है। तो वहीं शिवराज भी इस सभा के जरीए कांग्रेस के कब्जे वाली इस सीट पर फिर से भाजपा के किले को मजबूत करने के साथ पार्टी के पक्ष में माहौल बनाने का काम करेंगे। इसलिए मंदसौर में सीएम का दो बार दौरा निरस्त होने के बाद सुवासरा में सीएम का दौरा हो रहा है।